rejauldu/bengali-wikipedia huggingface dataset:
মাদুরাই জংশন রেলওয়ে স্টেশন (স্টেশন কোড: MDU ) হল দক্ষিণ ভারতের একটি রেলওয়ে স্টেশন এবং তামিলনাড়ুর মাদুরাই শহরে পরিষেবা প্রদানকারী প্রাথমিক রেলওয়ে স্টেশন।  স্টেশনটি দক্ষিণ রেলওয়ের মাদুরাই রেলওয়ে বিভাগের সদর দফতর এবং দেশের শীর্ষ ১০০টি বুকিং স্টেশনগুলির মধ্যে একটি হওয়ার জন্য ভারতীয় রেলওয়ের দ্বারা একটি এ-১ গ্রেডেড ট্রেন স্টেশন। দেশের দ্বিতীয় তেজস এক্সপ্রেস ১ মার্চ ২০১৯-এ মাদুরাই জংশন এবং চেন্নাই এগমোরের মধ্যে প্রধানমন্ত্রীর দ্বারা পতাকাবাহিত হয়েছিল যা মাত্র ৬ ঘন্টা ৩০ মিনিটে দূরত্ব অতিক্রম করে। এটি দক্ষিণ রেলওয়ে জোনের অধীনে পড়ে।    রেললাইন  লাইন নং দিকে 1  (উত্তর) 2  (দক্ষিণ) 3  (পশ্চিম) 4  (দক্ষিণ-পূর্ব)   গ্যালারি  এই রেলস্টেশনের কয়েকটি ছবি নিম্নরূপ:-   নতুন রেললাইনের প্রস্তাব  মাদুরাই-মেলুর-তিরুপাত্তুর-করাইকুডি নতুন বিজি লাইন: ২০০৭-০৮ সালে রেলওয়ে বোর্ড কর্তৃক অনুমোদিত হিসাবে, সমীক্ষা নেওয়া হয়েছিল এবং ২৯ জুলাই ২০০৮ তারিখে রেলওয়ে বোর্ডে প্রতিবেদন জমা দেওয়া হয়েছে। তারপর ২০১৩-১৪ সালে সমীক্ষা আপডেট করার অনুমোদন দেওয়া হয়েছিল এবং ২৭ নভেম্বর ২০১৪ তারিখে রেলওয়ে বোর্ডে সমীক্ষা প্রতিবেদন জমা দেওয়া হয়েছিল। রেলওয়ে বোর্ড আপাতত প্রস্তাবটি স্থগিত রেখেছে।  রেলওয়ে বোর্ডের সিদ্ধান্তের অপেক্ষায় আছে।    তথ্যসূত্র    বহিঃসংযোগ    দক্ষিণ রেলওয়ে - অফিসিয়াল ওয়েবসাইট  বিষয়শ্রেণী:ভারতীয় রেলের এ১ শ্রেণির স্টেশন বিষয়শ্রেণী:১৮৭৫-এ ভারতে প্রতিষ্ঠিত বিষয়শ্রেণী:তামিলনাড়ুর রেলওয়ে জংশন স্টেশন বিষয়শ্রেণী:১৮৭৫-এ ভারতে চালু রেলওয়ে স্টেশন বিষয়শ্রেণী:উইকিউপাত্তে স্থানাঙ্ক আছে
মণিকাম্বা শক্তিপীঠ   পীঠ নির্ণয় তন্ত্র মতে দেবী সতীর বাম গাল গোদাবরী তটে পতিত হয়েছিল। দেবীর হলেন বিশ্বমাতৃকা ত ভৈরব দণ্ডপাণি। গণ্ডো গোদাবরীতীরে বিশ্বেশী বিশ্বমাতৃকা দণ্ডপাণি ভৈরবস্তু । ৪০। বামগণ্ডেতু রাকিনী । ভৈরবে বৎসনাভস্ত তত্র সিদ্ধিনসংশয়ঃ ।।  এটি অষ্টাদশ মহাশক্তিপীঠ এর অন্যতম। দেবী বিশ্বমাতৃকা এখানে মণিকাম্বা নামে খ্যাত।স্থানীয় ভাষায় ভৈরব এখানে ভীমেশ্বর । আদি শঙ্করাচার্য তাঁর অষ্টাদশ মহাশক্তিপীঠস্তোত্রতে বলেছেন ওঢ্যায়াং গিরিজাদেবী মাণিক্যাং দক্ষবাটিকে ॥ thumb|Shri Manikyamba Devi দেবী মণিকাম্বার প্রণাম মন্ত্র: দ্রাক্ষাবট্যাং স্থিতিশক্তি বিখ্যাতা মণিক্যাম্বিকা ।  বরদা শুভদা দেবী ভক্তমোক্ষপ্রদায়িনী ।।   কাহিনী thumb|অষ্টাদশ মহাশক্তিপীঠ মাণিক্যম্বা দেবী সম্পর্কিত তিনটি গল্প আছে। প্রথমটি হল, একজন ব্রাহ্মণ বিধবা তার কন্যাকে স্মরণ করার জন্য একটি সোনার মূর্তি তৈরি করেছিলেন। কিন্তু কিছুক্ষণ পর প্রতিমা কথা বলার শক্তি পেল। এই মূর্তিটি মাণিক্য (রত্ন) দ্বারা সজ্জিত ছিল, তাই এর নাম মাণিক্যম্বা বা মাণিক্যেশ্বরী। ভীমদেব নামে এক নতুন রাজা এই অঞ্চলে এসে সেই মূর্তিটি নিয়েছিলেন এবং তাঁকে তাঁর কুল দেবতা হিসাবে পূজা করেছিলেন। কিছু গল্প আমাদেরকে আরও বলে যে মাণিক্যম্বা নামটি ময়নাকাম্বা শব্দ থেকে এসেছে, তার মানে তিনি হিমালয়ের স্ত্রী মেনকা দেবীর কন্যা ছিলেন। ধীরে ধীরে মানিকম্বা শব্দটি কালক্রমে মাণিক্যম্বা হিসাবে পরিণত হয়। মাণিক্যমাবা দেবী সম্পর্কে আরেকটি গুরুত্বপূর্ণ গল্প আছে। মাণিক্যম্বা দেবী একজন পতিতার কন্যা। একদিন তিনি স্বপ্নে ভগবান ভীমেশ্বরকে দেখেছিলেন এবং সিদ্ধান্ত নিয়েছিলেন যে তিনি শুধুমাত্র ভগবান ভীমেশ্বরকে বিয়ে করবেন। তিনি ভগবান শিবের প্রতি মহান ভক্তি প্রদর্শন করেছিলেন এবং অবশেষে ভগবান ভীমেশ্বর স্বামীকে তার স্বামী হিসাবে পেয়েছিলেন। 14 শতকের একজন মহান কবি শ্রীনাথও তাঁর মহান রচনা ভীমখানদমে এই গল্পটি উল্লেখ করেছেন। সেখান থেকে মাণিক্যম্বা দেবী মাতৃদেবী রূপে পূজিত হন। মাণিক্যম্বা দেবীকে বৈশ্যের কুল দেবতা হিসেবেও বিবেচনা করা হয়।  শুক্রবার মাণিক্যম্বা দেবীর পূজার গুরুত্বপূর্ণ দিন কারণ শুক্রবারে কুঙ্কুম রচনা হয়।   তথ্যসূত্র
ময়মনসিংহ-৩১ আসন ছিল বাংলাদেশের জাতীয় সংসদের নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের আসন ছিল।   সীমানা    ইতিহাস  ময়মনসিংহ-৩১ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৭৯ সালে আসনটি বিলুপ্ত হয়।Nohlen, D, Grotz, F & Hartmann, C (২০০১) Elections in Asia: A data handbook, Volume I (ইংরেজি ভাষায়), p535 ISBN 019924958   নির্বাচিত সাংসদ  নির্বাচনসদস্যদল১৯৭৩মনজুর আহমদ বাচ্চুবাংলাদেশ আওয়ামীলীগআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:ময়মনসিংহ জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৭৯-এ বিলুপ্ত
তেখনিয়ন – ইসরায়েলের প্রযুক্তি শিক্ষা ও গবেষণা প্রতিষ্ঠান ( Ha-Tekhniyon — Makhon Tekhnologi le-Yisrael; ; ) মধ্যপ্রাচ্যের ইসরায়েলের হাইফা নগরীতে অবস্থিত একটি সরকারী গবেষণাভিত্তিক উচ্চশিক্ষা প্রতিষ্ঠান (বিশ্ববিদ্যালয়)। এটি ১৯১২ খ্রিস্টাব্দে উসমানীয় সাম্রাজ্যের সময়ে, ইসরায়েল রাষ্ট্রের প্রতিষ্ঠারও ৩৫ বছর আগে প্রতিষ্ঠিত হয়। তাই এটি দেশটির প্রাচীনতম উচ্চশিক্ষা প্রতিষ্ঠান। ২০১৯ সালে প্রকাশিত বিশ্বের বিশ্ববিদ্যালয়সমূহের উচ্চশিক্ষায়তনিক মর্যাদাক্রম অনুযায়ী তেখনিয়ন শুধু ইসরায়েল নয়, সমগ্র মধ্যপ্রাচ্যের সেরা উচ্চশিক্ষা প্রতিষ্ঠান এবং বিশ্বের ৮৫তম সেরা উচ্চশিক্ষা প্রতিষ্ঠান।  তেখনিয়ন বিজ্ঞান ও প্রকৌশল ক্ষেত্রে, এবং সংশ্লিষ্ট অন্যান্য ক্ষেত্র যেমন স্থাপত্য, চিকিৎসাবিজ্ঞান, শিল্প ব্যবস্থাপনা ও শিক্ষায় ডিগ্রি বা উপাধি প্রদান করে থাকে। এখানে ১৯টি বিভাগ, ৬০টি গবেষণা কেন্দ্র এবং ১২টি অধিভুক্ত প্রশিক্ষণ হাসপাতাল আছে। প্রতিষ্ঠার পর থেকে এটি ১ লক্ষেরও বেশি উপাধি বা সনদ প্রদান করেছে।2014–15 Welcoming the New Academic Year , Technion website এখানে ৫৬৫ জন শিক্ষক নিয়োজিত আছেন, যাদের মধ্যে তিনজন নোবেল পুরস্কার বিজয়ী। এছাড়া আরও ৪ জন নোবেল বিজয়ী তেখনিয়নের সাথে জড়িত ছিলেন। প্রতিষ্ঠানটির বর্তমান প্রধানের নাম উরি সিভান।  তেখনিয়ন আধুনিক ইসরায়েল রাষ্ট্রের ইতিহাসে গুরুত্বপূর্ণ ভূমিকা রেখেছে। এখানেই আধুনিক হিব্রু ভাষাকে উচ্চশিক্ষার ভাষা-মাধ্যম হিসেবে নির্বাচন করা হয়েছিল এবং পরবর্তীতে ভাষার যুদ্ধে জার্মান ভাষার বিপরীতে হিব্রুকেই ভাষা-মাধ্যম হিসেবে বহাল রাখা হয়। এভাবে ভবিষ্যতে ইসরায়েলের সরকারি ভাষা হিসেবে হিব্রু ভাষার প্রতিষ্ঠার ভিত্তি সুসংহত করতে তেখনিয়ন গুরুত্বপূর্ণ ভূমিকা রাখে।Jewish History . Jewish History. Retrieved on 5 October 2013. অধিকন্তু, তেখনিয়ন ইসরায়েলের উচ্চ-প্রযুক্তির শিল্প ও উদ্ভাবনের প্রবৃদ্ধির ক্ষেত্রে একটি গুরুত্বপূর্ণ নিয়ামকের ভূমিকা পালন করেছে। এটি দেশটির প্রযুক্তি অঞ্চল সিলিকন ওয়াদি-র (“সিলিকন উপত্যকা”) অন্যতম প্রতীক।  তথ্যসূত্র  বিষয়শ্রেণী:ইসরায়েলের বিশ্ববিদ্যালয় বিষয়শ্রেণী:হাইফার ভবন ও স্থাপনা বিষয়শ্রেণী:১৯১২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯২৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বহুক্ষেত্রীয় গবেষণা প্রতিষ্ঠান বিষয়শ্রেণী:ইসরায়েলের গবেষণা প্রতিষ্ঠান বিষয়শ্রেণী:ইসরায়েলে বিজ্ঞান ও প্রযুক্তি বিষয়শ্রেণী:ইসরায়েলের প্রযুক্তি বিশ্ববিদ্যালয় ও মহাবিদ্যালয় বিষয়শ্রেণী:১৯১২-এ উসমানীয় সাম্রাজ্যে প্রতিষ্ঠিত
thumb|রাণীনগর রেলওয়ে স্টেশন রাণীনগর রেলওয়ে স্টেশন বাংলাদেশের রাজশাহী বিভাগের নওগাঁ জেলার একটি রেলওয়ে স্টেশন।  ইতিহাস রাণীনগর রেলওয়ে স্টেশনটি ১৯২৫ সালে নির্মিত হয়। এটি ব্রিটিশ শাসনামলে পূর্ববঙ্গের রেলযোগাযোগ সম্প্রসারণের অংশ হিসেবে স্থাপিত হয়েছিল। স্টেশনটি রংপুর, রাজশাহী, খুলনা এবং ঢাকা বিভাগের সঙ্গে রাণীনগর উপজেলার সংযোগ স্থাপন করে, যা স্থানীয় যাত্রী ও মালবাহী ট্রেন চলাচলের জন্য গুরুত্বপূর্ণ কেন্দ্র হিসেবে ব্যবহৃত হয়ে আসছে। বর্তমানে এটি বাংলাদেশ রেলওয়ের একটি সক্রিয় স্টেশন, যা রাণীনগর উপজেলার যোগাযোগ ব্যবস্থায় গুরুত্বপূর্ণ ভূমিকা পালন করে।রাণীনগর রেলওয়ে স্টেশন, রাণীনগর উপজেলা প্রশাসন, বাংলাদেশ সরকার।   পরিষেবা রাণীনগর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো: একতা এক্সপ্রেস দ্রুতযান এক্সপ্রেস পঞ্চগড় এক্সপ্রেস লালমনি এক্সপ্রেস বুড়িমারী এক্সপ্রেস রংপুর এক্সপ্রেস   রূপসা এক্সপ্রেস সীমান্ত এক্সপ্রেস বরেন্দ্র এক্সপ্রেস তিতুমীর এক্সপ্রেস নীলসাগর এক্সপ্রেস কুড়িগ্রাম এক্সপ্রেস রকেট এক্সপ্রেস উত্তরা এক্সপ্রেস ও লোকাল ট্রেন।   শতবর্ষ উদযাপন  ২০২৫ সালের ১৪ ই আগস্ট রাণীনগর রেলওয়ে স্টেশন তার শতবর্ষ পূর্তি উদযাপন করে। ১৯২৫ সালে প্রতিষ্ঠিত এই স্টেশনটির শতবর্ষ উপলক্ষে এক বর্ণাঢ্য অনুষ্ঠানের আয়োজন করা হয়। অনুষ্ঠানের আয়োজন করে, রাণীনগর ইয়ুথ ডেভেলপমেন্ট অরগানাইজেশান (রাইডো)। বাংলাদেশের প্রথম কোনো রেলস্টেশনের শতবর্ষ উদযাপন অনুষ্ঠান হয় বেসরকারি ভাবে।  যেখানে রেলওয়ে কর্তৃপক্ষ, স্থানীয় প্রশাসন, সাংস্কৃতিক সংগঠন, শিক্ষক, সাংবাদিক ও সাধারণ জনগণ অংশগ্রহণ করেন। অনুষ্ঠানে স্টেশনের ঐতিহাসিক গুরুত্ব, পরিবহন অবদান এবং ভবিষ্যৎ উন্নয়ন পরিকল্পনা নিয়ে আলোচনা হয়। বক্তারা রেলওয়ে স্টেশনকে কেন্দ্র করে পর্যটন, সাংস্কৃতিক কর্মকাণ্ড এবং স্থানীয় অর্থনীতির সম্ভাবনা তুলে ধরেন। এই উপলক্ষে স্টেশনের আধুনিকীকরণ ও ঐতিহ্য সংরক্ষণের আহ্বান জানানো হয়।   রাণীনগর রেলওয়ে স্টেশনের শতবর্ষ পূর্তি উদযাপন, দৈনিক নয়া দিগন্ত, ১৪ আগস্ট ২০২৫।    রাণীনগর রেলওয়ে স্টেশনের শতবর্ষে বর্ণাঢ্য অনুষ্ঠান, বোরেন্দ্রকণ্ঠ, ১৪ আগস্ট ২০২৫।    রাণীনগর রেলওয়ে স্টেশনের শতবর্ষ উপলক্ষে আলোচনা সভা, উত্তরকণ্ঠ, ১৪ আগস্ট ২০২৫।   তথ্যসূত্র  বিষয়শ্রেণী:নওগাঁ জেলার রেলওয়ে স্টেশন
ডান|থাম্ব|পার্শ্বিক সঙ্গমে লিপ্ত এক দম্পতি-র চিত্র। পার্শ্বিক সঙ্গম (Lateral coital position) হচ্ছে একটি যৌনআসন যা মাস্টার এবং জনসন দ্বারা বর্ণিত তাদের মানুষের যৌন  সাড়া  নামক বইতে। এক গবেষণায়  দেখা গেছে যে, ৭৫% বিষমকামী দম্পতি অন্তত একবার হলেও এই যৌনাসন চেষ্টা করেছেন।   কৌশল   পুরুষ নারীর তার বাম হাত দিয়ে ডান পা কিছুটা উপরে ওঠাবে।   পুরুষটি তার বাম হাঁটু বাঁকাবে হাঁটু বিছানা থেকে না উঠিয়ে। বরং, সে তার হাঁটুটি বাইরের দিকে বাঁকাবে এবং বাম ঊরুটি মেলে ধরবে।   এরমধ্যে, নারীটি তার বাম দিকে উবু হবে এবং তার শরীরের ভার বাম হাঁটুর উপর দিবে। নারীটি এর পরে পুরুষের শিশ্নটিকে তার যোনি পথের ভেতর ঢুকিয়ে নেবে। নারীটিকে খেয়াল রাখতে হবে যে, পুরুষের শিশ্নটি যেন তার যোনির বাইরে পিছলে না যায়।  নারী-পুরুষ পরস্পর পরস্পরের পা জড়াজড়ি করে শোয়ার পর নারী পুরুষের বুকের উপর ঝুঁকবে। পুরুষ দুই হাত দিয়ে নারীর শরীরকে সজোরে আঁকড়ে ধরবে।  নারী ও পুরুষ উভয়কে তাদের শরীরকে পরস্পরের বিপরীতে শুইয়ে রাখতে হবে।  সঙ্গম শুরু করতে হবে।   উপকারিতা  এই যৌনাসন অবলম্বন করলে নারীপুরুষ উভয়ই বিছানায় উপর ভর দিয়ে একটি আরামদায়ক সঙ্গম উপভোগ করতে পারে। নারী তার শরীরকে পুরুষের শরীরের উপর ভর দিয়ে সঙ্গম করতে পারে। এই যৌনাসনের অন্যতম উপকারী দিক হল, এটি অকাল বীর্যপাত প্রতিরোধে সাহায্য করে এবং রাগমোচন বিলম্বিত করে সঙ্গমকে দীর্ঘায়িত করে।   তথ্যসূত্র      বিষয়শ্রেণী:যৌনাসন
জুগিরকান্দি মায়াবন সিলেটের গোয়াইনঘাট উপজেলার আলীরগাঁও ইউনিয়নে জুগিরকান্দি হাওরে অবস্থিত একটি জলারবন। স্থানীয়ভাবে বনটিকে মায়াবন হিসেবে ডাকা হয়। মনে করা হয় প্রায় এক হাজার একর ভূমি জুড়ে বিস্তীর্ণ এ বন বাংলাদেশের সব থেকে বড় জলাবন। রাতারগুলের চেয়ে আয়তনে অন্তত তিনগুণ বড় মায়াবনটি রাতারগুল থেকে মাত্র ১৫ কিলোমিটার দূরে অবস্থিত। মায়াবনটির উত্তর দিকে সারি ও পিয়াইন নদী এসে এক হয়েছে।  উদ্ভিদবৈচিত্র্য  জুগিরকান্দি মায়বনে রয়েছে জলের উপর ভাসমান সারি সারি হিজল, জাম, বরুণ, করচ ও বিভিন্ন প্রজাতির বৃক্ষরাজি। এটি একটি ঘন জলারণ্য হওয়ায় ভেতরের দিকটায় সূর্যের আলো গাছের পাতা ভেদ করে জল ছুতে পারে না। বনের দক্ষিন পাশে রয়েছে কাশবন। পূর্ব দিকে রয়েছে শাপলা ও পদ্ম ফুলের সমারোহে ভরপূর কুরুন্ডি ও রৌয়াসহ বিশাল বিশাল বিল। পশ্চিম দিকে রয়েছে হিদাইরখাল (সরকারি নথিপত্রে বাউলিখাল) নামে পরিচিত একটি নদী, যার তীরে বনবিভাগের মালিকানাধীন বাংলাদেশের অন্যতম একটি বড় মূর্তা বাগান।  প্রাণিবৈচিত্র‍্য  জুগিরকান্দি মায়াবনে বিচরণ করে মাছরাঙ্গা, বিভিন্ন প্রজাতির বক, ডাহুক, ঘুঘু, সারি, দোয়েল-শ্যামা, ফিঙে, বালিহাঁস, পানকৌড়িসহ নানা প্রজাতির পাখি। বিভিন্ন প্রজাতির গুই সাপ ও নানা ধরনের সাপের অভয়াশ্রম এই জলারণ্যে বন্যপ্রাণীর মধ্যে রয়েছে বানর, উদবিড়াল, কাঠবিড়ালী, মেছোবাঘ ইত্যাদি।  যাতায়াত  প্রথমে সিলেট-তামাবিল সড়ক দিয়ে প্রায় ৩৭ কি.মি. পশ্চিম দিকে যেতে হয় সারি-গোয়াইনঘাট সড়কে। সে সড়ক দিয়ে প্রায় ১০ কি.মি. গেলেই পাওয়া যায় বেখরা ব্রিজ। সেখান থেকে বেখরা খাল দিয়ে ছোট ছোট নৌকাতে প্রায় দেড় কি.মি.উত্তরেই জুগিরকান্দির অবস্থান।   আরও দেখুন   বুজির বন   রাতারগুল জলাবন  লক্ষ্মী বাওড় জলাবন।   তথ্যসূত্র   বিষয়শ্রেণী:সিলেট জেলার দর্শনীয় স্থান বিষয়শ্রেণী:গোয়াইনঘাট উপজেলা বিষয়শ্রেণী:বাংলাদেশের বন বিষয়শ্রেণী:এশিয়ার জলাবন
জামাইষষ্ঠী বাঙালির একটি ঐতিহ্যবাহী সংস্কৃতিক লৌকিক আচার। জ্যৈষ্ঠ মাসের শুক্ল পক্ষের ষষ্ঠী তিথিতে বাঙালিরা এই আচার পালন করেন। এই দিনে বিবাহিত মেয়ে ও জামাইকে নিমন্ত্রণ করে আপ্যায়ন করা হয়। এভাবে জামাইকে খুশি রাখার চেষ্টায় ষষ্ঠীপুজোর লৌকিক প্রথাই বাঙালির জ্যৈষ্ঠ মাসের উৎসব হয়ে উঠেছে।   উৎপত্তি  ভারতবর্ষে প্রচলিত একটি রীতি অনুযায়ী একটি মেয়ে পুত্র সন্তানের জননী না হওয়া পর্যন্ত তার মাতাপিতার মেয়ের বাড়িতে আসা নিষেধ ছিল। এই রীতির ফলে যেকোন মেয়ে মা ও বাবাকে মেয়ের সাথে দেখা করতে জটিলতায় পড়তে হত। এই জন্য সমাজ কর্তৃক নিয়ম করা হয় যে জৈষ্ঠ্য মাসের শুক্লা ষষ্ঠীতে মেয়ের স্বামীকে মেয়ের মা-বাবার বাড়িতে নিমন্ত্রণ করা হবে এবং একই দিনে যাতে মেয়ে দ্রুত সময়ে পুত্র সন্তান ধারণ করতে পারে সেজন্য ষষ্ঠী দেবীর পূজা আয়োজনের সিদ্ধান্ত নেওয়া হয়।  এক কিংবদন্তি অনুযায়ী এক পরিবারের এক লোভী বউ খাবার চুরি করে খেয়ে দেবী ষষ্ঠীর বাহন বিড়ালের উপর চুরির দোষ চাপিয়ে দিত। মিথ্যা এই অভিযোগ সম্পর্কে ষষ্ঠী অবগত হওয়ার পর রেগে গিয়ে সেই বউয়ের সন্তানের জীবন কেড়ে নেওয়ায় সেই বউ শোকাহত হয়ে পড়ে। পরবর্তীতে দেবী বৃদ্ধার রূপে বউয়ের কাছে গিয়ে তার দোষের কথা স্মরণ করিয়ে দিলে বউ ভুল বুঝতে পেরে ক্ষমা চাওয়ায় দেবী তার সন্তানের জীবিত করে দেন। সমাজের মানুষ বউয়ের অপকর্ম সম্পর্কে জানতে পেরে রেগে গিয়ে তাকে তার মা-বাবার বাড়িতে যাওয়া বন্ধ করে দেয়। তারপর ষষ্ঠী পূজার দিন বউয়ের মা-বাবা তাকে ও তার স্বামীকে বাড়িতে আসার আমন্ত্রণ জানায় এবং সেই থেকে দিনটি জামাই ষষ্ঠী হিসেবে পরিচিতি লাভ করে।   তাৎপর্য  এই দিনে শাশুড়ি দেবী ষষ্ঠীকে খুশি করার জন্য ষষ্ঠী পূজা করেন এবং তার কন্যা এবং জামাইদের সৌভাগ্য ও সমৃদ্ধির জন্য তার আশীর্বাদ চান। জামাইকে বাড়িতে আমন্ত্রণ জানানো হয় এবং শাশুড়ির তৈরি নিরামিষ এবং আমিষ উভয় খাবারের একটি দুর্দান্ত ভোজ খাওয়ানো হয়। এই দিনে জামাই মেয়েকে উপহারও দেওয়া হয়। জামাই ষষ্ঠী একটি পরিবারের একত্রিত হওয়ার দিন হিসাবে উদযাপন করা হয় এবং পরিবারের সবাই একসাথে খাবার খাওয়ার মাধ্যমে একত্রিত হয়ে উদযাপন করা হয়।   তথ্যসূত্র    বহিঃসংযোগ   বিষয়শ্রেণী:স্বামী বিষয়শ্রেণী:জ্যৈষ্ঠ বিষয়শ্রেণী:হিন্দু উৎসব বিষয়শ্রেণী:বাঙালি সংস্কৃতি
রাম সিংহ যাদব (আনু. ১৯৪৩– ১৮ অক্টোবর ২০১৭) একজন ভারতীয় রাজনীতিবিদ এবং মধ্যপ্রদেশের কংগ্রেসের বিধায়ক ছিলেন। তিনি শিবপুরী জেলার কংগ্রেস সভাপতিও ছিলেন এবং ৭৪ বয়স বয়সে ১৮ অক্টোবর ২০১৭ সালে হৃদরোগে আক্রান্ত হয়ে অফিসে মারা যান। 'দাদাজি' নামে খ্যাত এবং ২০১৩ সালের বিধানসভা নির্বাচনে তিনি নির্বাচিত হয়েছিলেন। মৃত্যুর সময় তিনি স্ত্রী ও দুই সন্তান রেখে যান।     তথ্যসূত্র     বিষয়শ্রেণী:১৯৪০-এর দশকে জন্ম বিষয়শ্রেণী:২০১৭-এ মৃত্যু বিষয়শ্রেণী:মধ্যপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:মধ্যপ্রদেশ বিধানসভার সদস্য ২০১৩-২০১৮
সংরক্ষণ।-- যুদ্ধমন্ত্রী আলাপ ১৮:৩৪, ২১ মার্চ ২০১৪ (ইউটিসি) পশ্চিমবঙ্গের রাজনৈতিক দল   ([&action=delete}} delete]) – (View AfD)(লগ দেখুন) একই নামে একটি বিষয়শ্রেণী ইতিমধ্যেই বিদ্যমান, যা এই নিবন্ধের প্রয়োজনীয়তা শেষ করে। Ibrahim Husain Meraj (আলাপ) ১৯:০৮, ৩ মার্চ ২০১৪ (ইউটিসি) বিপক্ষ্যে ইংলিশ উইকিপিডিয়ার এই নীতি অনুসারে আমি অপসারণের বিপক্ষ্যে। ধন্যবাদ। ধনমন্ত্রী { কেন?, কোনগুলি } ১৪:০৯, ৭ মার্চ ২০১৪ (ইউটিসি) শুধুমাত্র এই তালিকাটি নয়, এছাড়াও এরকম যেসকল তালিকা নিবন্ধ রয়েছে যেগুলো ওয়েল ফরমেটেড না বা তালিকায় খুব কমই তৈরিকৃত আর্টিকেল রয়েছে; সেগুলোর জন্য বিষয়শ্রেণীই আমার কাছে ব্যক্তিগতভাবে যথেষ্ঠ বলে মনে হয়। কিন্তু মেরাজ ভাই যে কারণে অর্থাৎ বিষয়শ্রেণী থাকলেই নিবন্ধের প্রয়োজনীয়তা থাকবে না; এ ব্যপারে একমত নই। -- যুদ্ধমন্ত্রী আলাপ ১৪:৫০, ৭ মার্চ ২০১৪ (ইউটিসি) কিন্তু ভবিষ্যতে সেই তালিকাগুলি সম্প্রসারণ হতে পারে বা কোন সম্পাদক মান উন্নয়ন করতে পারেন। সেক্ষেত্রে রেখে দেওয়া উত্ত্ম বলে মনে হয় আমার। বিশেষ করে পশ্চিমবঙ্গের রাজনৈতিক দল নিবন্ধটি পশ্চিমবঙ্গ রাজ্যের জন্য উল্লেখযোগ্য বলেও মনে হয় আমার। ধন্যবাদ। ধনমন্ত্রী { কেন?, কোনগুলি } ১৫:৩১, ৭ মার্চ ২০১৪ (ইউটিসি)  । তালিকা পাতা রাখা যেতে পারে।-- মহীন রীয়াদ (আলাপ) ২২:৩১, ১৫ মার্চ ২০১৪ (ইউটিসি)
আফতাব আহমেদ (  ; জন্ম ২২ মার্চ ১৯৯০) একজন ডেনিশ ক্রিকেটার। আহমেদ একজন ডানহাতি ব্যাটসম্যান যিনি ডানহাতি মিডিয়াম পেস বোলিংও করেন। তিনি শেহজাদ আহমেদের বড় ভাই।   ক্রিকেটীয় জীবন  অনূর্ধ্ব-১৯ পর্যায়ে ডেনমার্কের প্রতিনিধিত্ব করার পরে, আহমেদ ২০১১ সালে হংকংয়ে অনুষ্ঠিত বিশ্ব ক্রিকেট লীগের তৃতীয় বিভাগের জন্য ডেনমার্কের স্কোয়াডে নির্বাচিত হন, ইতালির বিপক্ষে পূর্ণ আন্তর্জাতিক ক্রিকেটে অভিষেক ঘটে। প্রতিযোগিতা চলাকালীন তিনি মোট ছয়টি ম্যাচ খেলেছিলেন, এর আগে সেই বছরের শেষের দিকে জার্সি এবং গার্নসে অনুষ্ঠিত ইউরোপীয় টি ২০ চ্যাম্পিয়নশিপ ডিভিশন ওয়ানে খেলেছিলেন।   ২০১২ সালের মার্চ মাসে, ডেনমার্ক সংযুক্ত আরব আমিরাতে বিশ্ব টি-টোয়েন্টি বাছাইপর্বে অংশ নিয়েছিল, ইউরোপীয় টি-টোয়েন্টি চ্যাম্পিয়নশিপ জিতে ইভেন্টের জন্য যোগ্যতা অর্জন করেছিল। শারজাহ ক্রিকেট অ্যাসোসিয়েশন স্টেডিয়ামে বারমুডার বিপক্ষে টুয়েন্টি২০ ক্রিকেটে অভিষেক এর মাধ্যমে বাছাইপর্বের জন্য ডেনমার্কের চৌদ্দ সদস্যের স্কোয়াডে নির্বাচিত হন আহমেদ।  প্রতিযোগিতা চলাকালীন তিনি আরও সাতটি ম্যাচে অংশ নেন, যার মধ্যে শেষটি ওমানের বিপক্ষে আসে,  ১৭.১৪ গড়ে ১২০ রান করেন, যার সর্বোচ্চ স্কোর ৩৭ ছিল  বল হাতে প্রতিযোগিতায় অসাধারণ বোলিং নৈপুণ্য প্রদর্শন করেন এবং ১৯.৮৭ গড়ে ৮ উইকেট শিকার করেন এবং ২২ রান খরচ করে ৬ উইকেট শিকার করে সেরা বোলিং পরিসংখ্যানের কীর্তি করেন।  এই সেরা বোলিং নৈপুণ্যটি পাপুয়া নিউ গিনির বিরুদ্ধে এসেছে এবং টি-টোয়েন্টি ক্রিকেটের সপ্তম সেরা পরিসংখ্যান।    ২০১২ সালের আগস্টে, মালয়েশিয়ায় অনুষ্ঠিত বিশ্ব ক্রিকেট লীগ চতুর্থ বিভাগের জন্য ডেনমার্কের চৌদ্দ সদস্যের স্কোয়াডে তাকে নির্বাচিত করা হয়েছিল ।   ১৩ জুলাই, ২০১৯ সালে ফিনল্যান্ডের বিপক্ষে দ্বিপাক্ষিক সিরিজে ডেনমার্কের পক্ষে হয়ে আন্তর্জাতিক টুয়েন্টি২০ (টি২০আই)-তে ক্রিকেটে অভিষেক ঘটে৷    তথ্যসূত্র    বহিঃসংযোগ    ইএসপিএনক্রিকইনফোতে আফতাব আহমেদ  ক্রিকেট আর্কাইভে আফতাব আহমেদ  বিষয়শ্রেণী:ডেনমার্ক টুয়েন্টি২০ আন্তর্জাতিক ক্রিকেটার বিষয়শ্রেণী:ডেনীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম
ধীরেন বসু (১৯৩০ - ২৯ ডিসেম্বর ২০০৬) ছিলেন বিশিষ্ট বাঙালি সঙ্গীত শিল্পী।   অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি   ২০১৯ পৃষ্ঠা ১৭৭,    সঙ্গীত জীবন ধীরেন বসু বিশ শতকের আটের দশকে নজরুলগীতির অত্যন্ত জনপ্রিয় শিল্পী ছিলেন। তৎকালীন সময়ে কলেজ পড়ুয়াদের অনুষ্ঠানে তার ছিল এক স্বতন্ত্র নাম। তিনি রবীন্দ্রসঙ্গীত ও বাংলা আধুনিক গানেও সাবলীল ছিলেন। সমৃদ্ধ করেছেন বাংলা গানের জগত। তবে নজরুলগীতির বিশিষ্ট শিল্পী হিসাবেই দুই বাংলায় জনপ্রিয় ছিলেন।   শিল্পী ধীরেন বসুর কণ্ঠে গীত জনপ্রিয় কয়েকটি গান-  নজরুলগীতি-   শূন্য এ বুকে পাখি মোর  আমার গহীন জলের নদী  নাম হারা ঐ  দূর দ্বীপবাসিনী  গঙ্গা সিন্ধু নর্মদা  যেদিন লব বিদায়   মালতী মঞ্জরী ফুটিবে যবে  মোরা আর জনমে হংসমিথুন ছিলাম    চৈতি চাঁদের  জনম জনম গেল  পথ চলিতে যদি চকিতে  আমার সাম্পান যাত্রী  গভীর নিশীথে ঘুম ভেঙে  এ কী সুরে গান শোনালে  জানি জানি প্রিয়  আমি যার নূপুরের ছন্দ   তুমি হাতখানি যবে  তোমারি আখির মতো  জানি জানি তারে  রুমঝুম রুমঝুম  সবার কথা কইলে  আমি চাঁদ নহি  এ কোন্ মধুর  প্রভাত বীণা তব  মমতাজ তোমার  আমি সুন্দর নহি  দিতে এলে  বিদায় সন্ধ্যা আসিলো  যাও মেঘদূত   চেয়ো না সুনয়না   বনে বনে দোলা লাগে  সাজিয়াছো যোগী  আসলো যখন ফুলের ফাগুন  পথভোলা পাখি  আমার নয়নে  চোখ মুছিলে জল  চাঁদ হেরিছে চাঁদমুখ তার  ছল ছল নয়নে  কেন দিলে কাঁটা  মহুয়া বনে  আমার আপনার চেয়ে আপন  মোর প্রিয়া হবে এসো  আমি পথ মঞ্জরী  আজি ঘুম নহে  অরুণ রাঙা গোলাপ কলি  পাষাণের ভাঙালে ঘুম  হারানো হিয়ার নিকুঞ্জ  মম বেদনার শেষ সেদিন বলেছিলে মোরে ডেকে লও অন্তরে তুমি আছো চিরদিন প্রিয়তমা হে বিদায় নহে নহে প্রিয় পরজনমে যদি আসি ফুটালে না কেন  খেলিছ এ বিশ্ব লয়ে বিরাট শিশু আনমনে  ঘুমিয়ে গেছে শ্রান্ত হয়ে  নয়ন ভরা জল   শাওন রাতে যদি স্মরণে  তুমি আমার সকালবেলার  সই ভালো করে বিনোদবেণী  চিরদিন কাহারও সমান নাহি যায়  আমার যাবার সময় হল   আধুনিক গান-  একটুখানি হাসলে যদি সূর্য হাসে  চলনা হারিয়ে যাই রূপকথার দেশে  কাজী নজরুল ইসলামকে শ্রদ্ধা জানিয়ে কলকাতায় পঞ্চাশের দশকে রূপমঞ্জরী  গঠিত হলে ধীরেন বসু তার সভাপতি হন।   জীবনাবসান ধীরেন বসু ২০০৬ খ্রিস্টাব্দের ২৭ ডিসেম্বর এক ব্যাপক হৃদরোগে আক্রান্ত হলে দক্ষিণ কলকাতার এক বেসরকারি হাসপাতালে ভর্তি করানো হয়, কিন্তু ২৯ ডিসেম্বর শুক্রবার রাত্রি সাড়ে এগারোটায় ৭৬ বৎসর বয়সে শেষ নিঃশ্বাস ত্যাগ করেন  তথ্যসূত্র   বিষয়শ্রেণী:১৯৩০-এ জন্ম বিষয়শ্রেণী:২০০৬-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি সঙ্গীতশিল্পী বিষয়শ্রেণী:ভারতীয় সঙ্গীতশিল্পী বিষয়শ্রেণী:হিন্দুস্তানি সঙ্গীতশিল্পী বিষয়শ্রেণী:বাঙালি সঙ্গীতজ্ঞ বিষয়শ্রেণী:২০শ শতাব্দীর পুরুষ সঙ্গীতজ্ঞ বিষয়শ্রেণী:পশ্চিমবঙ্গের সঙ্গীতজ্ঞ
এ কে মুজিবুর রহামন (–২২ মে ২০০৯) বাংলাদেশের বগুড়া জেলার রাজনীতিবিদ, ভাষা সৈনিক ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদের সদস্য ও তৎকালীন বগুড়া-৮ আসনের সংসদ সদস্য ছিলেন।   প্রাথমিক জীবন  এ কে মুজিবুর রহামন  সালে বগুড়া জেলায় জন্মগ্রহণ করেন। তিনি ছিলেন বগুড়া জেলার প্রভাবশালী কলিমউদ্দিন ফকির জমিদারবাড়ির একটি সদস্য এবং তার বড় ভাই ছিলেন ইউনিয়ন পরিষদ চেয়ারম্যান মুসলিম লীগ থেকে।   রাজনৈতিক জীবন  এ কে মুজিবুর রহামন ১৯৫২ সালের বাংলা ভাষা আন্দোলন, ১৯৫৪ সালের যুক্তফ্রন্ট আন্দোলন, ছয় দফা আন্দোলন ও মুক্তিযুদ্ধে স্বক্রিয় অংশগ্রহণ করেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন বগুড়া-৮ আসন থেকে সংসদ সদস্য নির্বাচিত হন। এর আগে তিনি আওয়ামী লীগের প্রার্থী হিসেবে তৎকালীন পূর্বপাকিস্তান প্রাদেশিক পরিষদের সদস্য ছিলেন।   মৃত্যু  এ কে মুজিবুর রহামন ২২ মে ২০০৯ সালে বগুড়া শহরের সূত্রাপুরের বাসায় মৃত্যুবরণ করেন। তাকে বগুড়ার ‘ভাই পাগলা মাজার কবরস্থানে’ রাষ্ট্রীয় মর্যাদায় সমাহিত করা হয়।   তথ্যসূত্র   বিষয়শ্রেণী:১৯১০-এর দশকে জন্ম বিষয়শ্রেণী:২০০৯-এ মৃত্যু বিষয়শ্রেণী:বগুড়া জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
ধর্মীয় সাম্যবাদ এমন এক ধরনের সাম্যবাদ যাতে ধর্মীয় মূলনীতিসমূহ ও সাম্যবাদের মূলনীতি একীভূত থাকে। বিশেষজ্ঞরা সম্পদের উপর জনস্বত্বের দিকে ধাবিত করা ইতিহাসের বিভিন্ন সামাজিক ও ধর্মীয় আন্দোলনকে বর্ণনা করতে এই পদটি ব্যবহার করেছেন। সংজ্ঞা টি.এম ব্রাউনিং "ধর্মীয় সাম্যবাদ" কে "ধর্মের নিজস্ব মূলনীতি হতে নিঃসৃত" সাম্যবাদের একটি রূপ এবং হ্যান্স হিলারব্যান্ড "ধর্মীয় সাম্যবাদ" কে "সম্পদের জনস্বত্ব ও ব্যক্তিগতকরণ বাতিলের দিকে ধাবিত করা ধর্মীয় আন্দোলন" হিসেবে বর্ণনা করেন। ব্রাওনিং  ও হিলারব্যান্ড "ধর্মীয় সাম্যবাদ" কে "রাজনৈতিক সাম্যবাদ" ও " অর্থনৈতিক সমাজতন্ত্র"  থেকে আলাদা করেছেন। উপরন্তু, হিলারব্যান্ড "ধর্মীয় সাম্যবাদ" কে মার্ক্সবাদের (একটি আদর্শ যা ধর্মের বিলোপের জন্য আহবান করে) বিপরীত হিসেবে বর্ণনা করেছেন।  ডোনাল্ড ড্রু এজবার্ট ও স্টো পার্সন্স বলেন যে, "[c]hronologically, religious communism tended to precede secular [communism]".  তবে, অন্যান্য বিশেষজ্ঞ মত দেন যে, প্রচলিত " রাজনৈতিক সাম্যবাদ" বা মার্ক্সবাদের কিছু ধর্মীয় প্রকারভেদ রয়েছে।    তথ্যসূত্র   বিষয়শ্রেণী:সাম্যবাদ বিষয়শ্রেণী:ধর্মীয় সমাজতন্ত্র
থাম্ব রঙ্গিয়া কলেজ হল একটি সাধারণ উচ্চশিক্ষার প্রতিষ্ঠান যা প্রবাহমান ব্রহ্মপুত্রের উত্তর তীরে প্রতিষ্ঠিত। এটি আসামের কামরুপ গ্রামীণ জেলার রাঙ্গিয়া শহরে অবস্থিত।  ইতিহাস কলেজটি ৫ আগস্ট ১৯৬৩ সালে প্রতিষ্ঠিত হয়েছিল। সামাজিক ও অর্থনৈতিকভাবে পিছিয়ে পড়া অংশগুলির শিক্ষা চাহিদা পূরণের অগ্রণী পরিষেবা প্রদান করেছে। রঙ্গিয়া কলেজ সমগ্র উত্তর কামরূপ এলাকার সামাজিক-শিক্ষাগত চাহিদা পূরণ করে আসছে।  বিভাগসমূহ শিল্প শাখা  আরবি  অসমীয়া  বাংলা  বোরো  অর্থনীতি  শিক্ষা  ইংরেজি  ইতিহাস  দৃশ্য  রাজনীতি  সংস্কৃত  বিজ্ঞান শাখা  উদ্ভিদবিদ্যা  রসায়ন  ভূগোল  গণিত  পদার্থবিদ্যা  প্রাণিবিদ্যা   বাণিজ্য শাখা   হিসাববিজ্ঞান  ব্যাংকিং  বাণিজ্যিক আইন   অর্থনীতি  ইংরেজি (ব্যবসায়িক যোগাযোগ) এফএমআইএল (বাণিজ্য)  তথ্য প্রযুক্তি ব্যবস্থাপনা  তথ্যসূত্র  বিষয়শ্রেণী:আসামের বিশ্ববিদ্যালয় ও কলেজ বিষয়শ্রেণী:গুয়াহাটি বিশ্ববিদ্যালয়ের অধিভুক্ত কলেজ বিষয়শ্রেণী:কামরূপ জেলা বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ভারতের মহাবিদ্যালয়
২৪ জানুয়ারি ২০২২-এ বহু মানুষের সমাগম ঘটেছিল ক্যামেরুনের ইয়াউন্দেতে অবস্থিত ওলেম্বে স্টেডিয়ামে নিজের দেশ ক্যামেরুন ও কোমোরসের মধ্যে খেলা দেখতে, যা ২০২১ আফ্রিকা কাপ অব নেশন্সের অন্যতম গুরুত্বপূর্ণ ম্যাচ ছিল। তবে বহু মানুষ ছত্রভঙ্গ হয়ে যাবার কারণে ৮ জনের মৃত্যু হয় ও ৩৮ জন আহত হন।   বিশদ বিবরণ  ২০২১ আফ্রিকা কাপ অব নেশন্সের ১৬ দলের পর্বের ৪ নম্বর খেলায় ক্যামেরুন ও কোমোরস মুখোমুখি হয়। ২৪ জানুয়ারি নির্দিষ্ট সূচি মেনে রাত ৮টায় (স্থানীয় সময় অনুযায়ী) খেলা শুরু হয়। তখন ক্যামেরুন ফুটবল দলের সমর্থকরা হঠাৎই ছত্রভঙ্গ হয়ে পরে। রক্ষাকর্মীরা সেই জনতাকে বাইরের গেটের দিকে নিয়ে যায়, কিন্তু গেটটি আটকানো ছিল। পরে যখন খোলা হয়, সেই জনতার ঢল রাস্তায় নেমে পরে ও ধস্তাধস্তিতে কমপক্ষে ৮ জন পদপিষ্ট হয়ে মারা যান। ৩৮ জনকে আশঙ্কাজনক অবস্থায় উদ্ধার করা হয়।   প্রভাব  পরবর্তী যে কোয়ার্টার-ফাইনাল ম্যাচটি ওলেম্বে স্টেডিয়াম আয়োজন করত, তা সরিয়ে নিয়ে আহমদু আহিজো স্টেডিয়ামে রাখা হয়।   তথ্যসূত্র   বিষয়শ্রেণী:স্টেডিয়াম বিপর্যয় বিষয়শ্রেণী:ক্যামেরুনে মানবসৃষ্ট বিপর্যয় বিষয়শ্রেণী:২০২১ আফ্রিকা কাপ অব নেশন্স